
RADVILIŠKIO RAJONO SAVIVALDYBĖS TARYBA

SPRENDIMAS
DĖL 1999 M. GRUODŽIO 9 D. VALSTYBINĖS ŽEMĖS PANAUDOS SUTARTIES 
NR. N 71/99-0361 PRIPAŽINIMO PASIBAIGUSIA 

2025 m.                      d. Nr. T-
	Radviliškis	

Vadovaudamasi Lietuvos Respublikos civilinio kodekso 6.642 straipsniu, Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 8 straipsnio 3 dalies 1 punktu, Valstybinės žemės perdavimo neatlygintinai naudotis taisyklėmis, patvirtintomis Lietuvos Respublikos Vyriausybės 1995 m. lapkričio 13 d. nutarimu Nr. 1428 „Dėl Valstybinės žemės perdavimo neatlygintinai naudotis taisyklių patvirtinimo“ ir Lietuvos Respublikos Vyriausybės 1998 m. rugpjūčio 13 d. Nr. 1026 nutarimu Nr. 1026 „Dėl žemės suteiktos mokslo bei mokymo įstaigoms ir perduotos valstybiniams specializuotiems sėklininkystės bei veislininkystės ūkiams, naudotojų ir jų naudojamų žemės sklypų dydžio nustatymo“, atsižvelgdama į Radviliškio technologijų ir verslo mokymo centro 2025 m. vasario 5 d. prašymą Nr. S1-29, Radviliškio rajono savivaldybės taryba nusprendžia:
. Pripažinti pasibaigusia 1999 m. gruodžio 9 d. valstybinės žemės panaudos sutartį Nr. N71/99-0361, sudarytą su Radviliškio technologijų ir verslo mokymo centru, a. k. 190977872,  10,5213 ha valstybinės žemės sklype (kadastro Nr. 7157/0018:229, unikalus Nr. 7120-0001-0034), esančiame Radviliškyje (Nekilnojamojo turto registro Nr. 71/13101). 
. Pavesti Radviliškio rajono savivaldybės administracijai kreiptis į Nekilnojamojo turto  registro tvarkytoją su prašymu dėl 1 punkte nurodytos valstybinės žemės panaudos sutarties išregistravimo iš Nekilnojamojo turto registro.
. Nurodyti, kad šis sprendimas ne vėliau kaip per vieną mėnesį nuo jo priėmimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras                                                                                        





RADVILIŠKIO RAJONO SAVIVALDYBĖS TARYBOS SPRENDIMO PROJEKTO 
„DĖL 1999 M. GRUODŽIO 9 D. VALSTYBINĖS ŽEMĖS PANAUDOS SUTARTIES 
NR. N 71/99-0361 PRIPAŽINIMO PASIBAIGUSIA“ 
AIŠKINAMASIS RAŠTAS

2025-03-07
Radviliškis

. Projekto rengimą paskatinusios priežastys, parengto sprendimo projekto tikslai ir uždaviniai.
Sprendimo projektas parengtas gavus Radviliškio technologijų ir verslo mokymo centro prašymą nutraukti 1999 m. gruodžio 9 d.  valstybinės žemės panaudos sutartį Nr. N71/99-0361. 
Sprendimo tikslas gauti Radviliškio rajono savivaldybės tarybos pritarimą pripažinti pasibaigusia 1999 m. gruodžio 9 d.  valstybinės žemės panaudos sutartį Nr. N71/99-0361, sudarytą su Radviliškio technologijų ir verslo mokymo centru, a. k. 190977872,  10,5213 ha valstybinės žemės sklype (kadastro Nr. 7157/0018:229, unikalus Nr. 7120-0001-0034), esančiame Radviliškyje (Nekilnojamojo turto registro Nr. 71/13101). 
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracijos Architektūros ir urbanistikos skyrius. Projekto rengėjas – Radviliškio rajono savivaldybės administracijos Architektūros ir urbanistikos skyriaus vyriausioji specialistė Vida Rodžianskienė. 
. Kaip šiuo metu yra reguliuojami sprendimo projekte aptarti teisiniai santykiai.
Lietuvos Respublikos vietos savivaldos įstatymo 15 straipsnio 2 dalies 20 punkte numatyta išimtinė savivaldybės Tarybos kompetencija – sprendimų dėl savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise priėmimas.
Valstybinės žemės perdavimą neatlygintinai naudotis reglamentuoja Valstybinės žemės perdavimo neatlygintinai naudotis taisyklės, patvirtintos Lietuvos Respublikos Vyriausybės 1995 m. lapkričio 13 d. nutarimu Nr. 1428 „Dėl Valstybinės žemės perdavimo neatlygintinai naudotis taisyklių patvirtinimo“.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos. 
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus sprendimą, nebus keičiami ar pripažįstami negaliojančiais teisės aktai. Sprendimui įgyvendinti papildomų teisės aktų priimti nereikia.
. Sprendimo projektui įgyvendinti reikalingos lėšos, finansavimo šaltiniai.
Priėmusi sprendimą, Radviliškio rajono savivaldybė papildomų išlaidų nepatirs. 
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Antikorupcinis sprendimo vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai.
Radviliškio technologijų ir verslo mokymo centro 2025 m. vasario 5 d. prašymas Nr. S1-29;
1999 m. gruodžio 9 d. valstybinės žemės panaudos sutartis Nr. N71/99-0361.



Architektūros ir urbanistikos skyriaus
vyriausioji specialistė                                                                                             Vida Rodžianskienė
